Paġna IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Skont ir-Regolament (UE) Nru 649/2012, il-Kummissjoni għandha tiddeċiedi, f'isem l-Unjoni, jekk għandhiex tippermetti l-importazzjoni fl-Unjoni ta' kull sustanza kimika li hija suġġetta għall-proċedura tal-kunsens infurmat minn qabel (il-PIC), jew le. Il-Kummissjoni, filwaqt li taġixxi bħala awtorità maħtura komuni, trid tibgħat id-deċiżjonijiet dwar l-importazzjoni ta' sustanzi kimiċi li huma suġġetti għall-proċedura tal-PIC lis-Segretarjat tal-Konvenzjoni ta' Rotterdam, f'isem l-Unjoni u l-Istati Membri tagħha. Is-sustanza kimika etere tal-ottabromodifenil kummerċjali, li fiha l-etere tal-eżabromodifenil u l-etere tal-ettabromodifenil, żdiedet mal-proċedura tal-PIC bħala sustanza kimika industrijali bid-Deċiżjoni RC 6/6 tas-sitt laqgħa tal-Konferenza tal-Partijiet tal-Konvenzjoni ta' Rotterdam. Il-Kummissjoni rċeviet tagħrif dwarha mis-Segretarjat tal-Konvenzjoni ta' Rotterdam fil-forma ta' dokument ta' gwida dwar id-deċiżjoni. Skont ir-Regolament (KE) Nru 850/2004, l-etere tal-eżabromodifenil u l-etere tal-ettabromodifenil ma jistgħux jiġu mmanifatturati, jitqiegħdu fis-suq u jintużaw, ħlief għal eżenzjonijiet speċifiċi. Is-sustanzi kimiċi aċidu perfluworoottan sulfoniku, sulfonati tal-perfluworoottan, sulfonamidi tal-perfluworoottan u sulfonili tal-perfluworoottan żdiedu mal-proċedura tal-PIC bħala sustanzi kimiċi industrijali bid-Deċiżjoni RC 6/7 tas-sitt laqgħa tal-Konferenza tal-Partijiet tal-Konvenzjoni ta' Rotterdam. Il-Kummissjoni rċeviet tagħrif dwarhom mis-Segretarjat tal-Konvenzjoni ta' Rotterdam fil-forma ta' dokument ta' gwida dwar id-deċiżjoni. Skont ir-Regolament (KE) Nru 850/2004, l-aċidu perfluworoottan sulfoniku, is-sulfonati tal-perfluworoottan, is-sulfonamidi tal-perfluworoottan u s-sulfonili tal-perfluworoottan ma jistgħux jiġu mmanifatturati, jitqiegħdu fis-suq u jintużaw, ħlief għal għadd ta' eżenzjonijiet speċifiċi. Id-deċiżjoni finali dwar l-importazzjoni tal-ażinfos-metil, tal-etere tal-pentabromodifenil kummerċjali, tal-etere tal-ottabromodifenil kummerċjali, tal-aċidu perfluworoottan sulfoniku, tas-sulfonati tal-perfluworoottan, tas-sulfonamidi tal-perfluworoottan u tas-sulfonili tal-perfluworoottan għandha tiġi adottata, IDDEĊIDIET KIF ĠEJ: Id-deċiżjoni finali dwar l-importazzjoni tal-ażinfos-metil, tal-etere tal-pentabromodifenil kummerċjali, tal-etere tal-ottabromodifenil kummerċjali, tal-aċidu perfluworoottan sulfoniku, tas-sulfonati tal-perfluworoottan, tas-sulfonamidi tal-perfluworoottan u tas-sulfonili tal-perfluworoottan, kif stabbilita fil-formoli għat-tweġiba dwar l-importazzjoni mogħtija fl-Anness, hija adottata. Magħmul fi Brussell, il-15 ta' Mejju 2014. IL-KUMMISSJONI AMMINISTRATTIVA GĦALL-KORDINAZZJONI TAS-SISTEMI TAS-SIGURTÀ SOĊJALI, Wara li kkunsidrat l-Artikoli 87 sa 91 tar-Regolament (KE) Nru 883/2004, Wara li kkunsidrat l-Artikolu 64(7) u l-Artikoli 93 sa 97 tar-Regolament (KE) Nru 987/2009, Ir-Regolamenti (KE) Nru 883/2004 u (KE) Nru 987/2009 daħlu fis-seħħ fl-1 ta' Mejju 2010 u r-Regolamenti (KEE) Nru 1408/71 u 574/72 ġew irrevokati fl-istess data, ħlief għas-sitwazzjonijiet irregolati mill-Artikolu 90(1) tar-Regolament (KE) Nru 883/2004 u l-Artikolu 96(1) tar-Regolament (KE) Nru 987/2009. Il-Paragrafu 5 tad-Deċiżjoni Nru H1 jiċċara l-istatus ta' ċertifikati (formoli elettroniċi) u l-Karta tal-Assigurazzjoni tas-Saħħa tal-Unjoni Ewropea (inklużi ċ-Ċertifikati Provviżorji ta' Sostituzzjoni) maħruġa qabel id-data tad-dħul fis-seħħ tar-Regolamenti (KE) Nri 883/2004 u 987/2009. Id-dispożizzjonijiet tal-paragrafu 4 tad-Deċiżjoni S1 u l-Artikolu 2 tad-Deċiżjoni Nru S9 jistabbilixxu l-prinċipji ġenerali dwar ir-responsabbilitajiet għall-ispejjeż tal-benefiċċji pprovduti fuq il-bażi tal-Karta tal-Assigurazzjoni tas-Saħħa tal-Unjoni Ewropea valida (EHIC) li għandhom japplikaw ukoll f'sitwazzjonijiet tranżitorji. Skont l-Artikolu 64(7) tar-Regolament (KE) Nru 987/2009, l-Istati Membri elenkati fl-Anness 3 jistgħu, wara l-1 ta' Mejju 2010, ikomplu japplikaw l-Artikoli 94 u 95 tar-Regolament (KEE) Nru 574/72 għall-kalkolu tal-ammonti fissi għal ħames snin. Ir-Regolament (KE) Nru 987/2009 jintroduċi proċeduri ġodda għar-rimborżi ta' spejjeż tal-kura tas-saħħa bl-għan li r-rifużjonijiet bejn l-Istati Membri jsiru b'pass mgħaġġel u li tiġi evitata akkumulazzjoni ta' talbiet li jibqgħu pendenti għal perjodi twal ta' żmien. Filwaqt li taġixxi skont il-kundizzjonijiet stabbiliti fl-Artikolu 71(2) tar-Regolament (KE) Nru 883/2004, IDDEĊIDIET KIF ĠEJ: Jekk kien ipprovdut trattament fir-rigward tal-Istati Membri, lil persuna qabel l-1 ta' Mejju 2010, il-kompetenza responsabbli għall-ħlas tal-ispejjeż tal-persuna għandha tiġi ddeterminata b'konformità mad-dispożizzjonijiet tar-Regolament (KEE) Nru 1408/71; fir-rigward tal-Isvizzera, lil persuna qabel l-1 ta' April 2012, il-kompetenza responsabbli għall-ħlas tal-ispejjeż tal-persuna għandha tiġi ddeterminata b'konformità mad-dispożizzjonijiet tar-Regolament (KEE) Nru 1408/71; fir-rigward tal-Islanda, il-Liechtenstein u n-Norveġja, lil persuna qabel l-1 ta' Ġunju 2012, il-kompetenza responsabbli għall-ħlas tal-ispejjeż tal-persuna għandha tiġi ddeterminata b'konformità mad-dispożizzjonijiet tar-Regolament (KEE) Nru 1408/71. L-ispiża tat-trattament kollu għandha titħallas mill-istituzzjoni li tat l-awtorizzazzjoni lil persuna biex tmur fit-territorju ta' Stat Membru ieħor biex tirċievi hemmhekk il-kura xierqa skont il-kundizzjoni tagħha (trattament skedat) skont ir-Regolamenti (KEE) Nri 1408/71 u 574/72 jekk, fir-rigward tal-Istati Membri, it-trattament ikun ipprovdut parzjalment jew kollu wara t-30 ta' April 2010; jekk, fir-rigward tal-Isvizzera, it-trattament ikun ipprovdut parzjalment jew kollu wara l-31 ta' Marzu 2012 jekk, fir-rigward tal-Islanda, il-Liechtenstein u n-Norveġja, it-trattament jingħata parzjalment jew kollu wara l-31 ta' Mejju 2012. Jekk trattament ikun ġie pprovdut lil persuna skont l-Artikolu 22(3)(a) jew l-Artikolu 31(1)(a) tar-Regolament (KEE) Nru 1408/71, l-ispejjeż ta' dan it-trattament għandhom jitħallsu b'konformità mad-dispożizzjonijiet ta' dawn l-Artikoli anki jekk il-kompetenza għall-ħlas tal-ispejjeż tal-persuna tkun inbidlet skont id-dispożizzjonijiet tar-Regolament (KE) Nru 883/2004. Madankollu, jekk it-trattament ikompli fir-rigward tal-Istati Membri, wara l-31 ta' Mejju 2010, l-ispejjeż imġarrba wara dik id-data għandhom jitħallsu mill-istituzzjoni kompetenti skont ir-Regolament (KE) Nru 883/2004; fir-rigward tal-Isvizzera, wara t-30 ta' April 2012, l-ispejjeż imġarrba wara dik id-data għandhom jitħallsu mill-istituzzjoni kompetenti skont ir-Regolament (KE) Nru 883/2004; fir-rigward tal-Islanda, il-Liechtenstein u n-Norveġja, wara t-30 ta' Ġunju 2012, l-ispejjeż imġarrba wara dik id-data għandhom jitħallsu mill-istituzzjoni kompetenti skont ir-Regolament (KE) Nru 883/2004. Jekk trattament kien ipprovdut skont l-Artikolu 19(1) jew l-Artikolu 27(1) tar-Regolament (KE) Nru 883/2004 fir-rigward tal-Istati Membri, wara t-30 ta' April 2010 fuq il-bażi ta' EHIC valida maħruġa qabel l-1 ta' Mejju 2010, it-talba għar-rimborż għall-ispejjeż ta' dan it-trattament ma tkunx tista' tiġi miċħuda minħabba li l-kompetenza għall-ispejjeż tal-kura tas-saħħa tal-persuni tkun inbidlet skont id-dispożizzjonijiet tar-Regolament (KE) Nru 883/2004; fir-rigward tal-Isvizzera, wara l-31 ta' Marzu 2012 fuq il-bażi ta' EHIC valida maħruġa qabel l-1 ta' April 2012, it-talba għar-rimborż għall-ispejjeż ta' dan it-trattament ma tkunx tista' tiġi miċħuda minħabba li l-kompetenza għall-ispejjeż tal-kura tas-saħħa tal-persuni tkun inbidlet skont id-dispożizzjonijiet tar-Regolament (KE) Nru 883/2004; fir-rigward tal-Islanda, il-Liechtenstein u n-Norveġja, wara l-31 ta' Mejju 2012 fuq il-bażi ta' EHIC valida maħruġa qabel l-1 ta' Ġunju 2012, it-talba għar-rimborż għall-ispejjeż ta' dan it-trattament ma tkunx tista' tiġi miċħuda minħabba li l-kompetenza għall-ispejjeż tal-kura tas-saħħa tal-persuni tkun inbidlet skont id-dispożizzjonijiet tar-Regolament (KE) Nru 883/2004. Istituzzjoni li hija obbligata li tirrimborża l-ispejjeż ta' benefiċċji pprovduti fuq il-bażi ta' EHIC tista' titlob li l-istituzzjoni li magħha l-persuna kienet ġustament irreġistrata fil-ħin tal-għoti tal-benefiċċji tirrimborża l-ispejjeż ta' dawk il-benefiċċji lill-ewwel istituzzjoni, jew jekk il-persuna ma kinitx intitolata li tuża l-EHIC, issolvi l-kwistjoni mal-persuna kkonċernata. It-talbiet għar-rimborż fuq il-bażi tan-nefqa reali mniżżla fil-kontijiet tal-Istat Membru kreditur qabel l-1 ta' Mejju 2010 għandhom ikunu soġġetti għad-dispożizzjonijiet finanzjarji tar-Regolament (KEE) Nru 574/72. Dawn it-talbiet għandhom jitressqu quddiem il-korp ta' kollegament tal-Istat Membru debitur sa mhux aktar tard mill-31 ta' Diċembru 2011. It-talbiet kollha għar-rimborż fuq il-bażi tan-nefqa reali mniżżla fil-kontijiet tal-Istat Membru kreditur wara t-30 ta' April 2010 għandhom ikunu soġġetti għar-regoli l-ġodda tal-proċeduri b'konformità mad-dispożizzjonijiet tal-Artikoli 66 sa 68 tar-Regolament (KE) Nru 987/2009. It-talbiet għar-rimborż, fir-rigward tal-Isvizzera, fuq il-bażi tan-nefqa reali mniżżla fil-kontijiet tal-Istat kreditur qabel l-1 ta' April 2012 għandhom ikunu soġġetti għad-dispożizzjonijiet finanzjarji tar-Regolament (KEE) Nru 574/72. It-talbiet kollha għar-rimborż, fir-rigward tal-Isvizzera, fuq il-bażi tan-nefqa reali mniżżla fil-kontijiet tal-Istat kreditur sal-31 ta' Marzu 2012 għandhom jitressqu quddiem il-korp ta' kollegament tal-Istat debitur mhux aktar tard mill-31 ta' Diċembru 2013. It-talbiet kollha għar-rimborż, fir-rigward tal-Isvizzera, fuq il-bażi tan-nefqa reali mniżżla fil-kontijiet tal-Istat kreditur wara l-31 ta' Marzu 2012 għandhom ikunu soġġetti għar-regoli l-ġodda tal-proċeduri b'konformità mad-dispożizzjonijiet tal-Artikoli 66 sa 68 tar-Regolament (KE) Nru 987/2009. It-talbiet għar-rimborż, fir-rigward tal-Islanda, il-Liechtenstein u n-Norveġja, fuq il-bażi tan-nefqa reali mniżżla fil-kontijiet tal-Istat kreditur qabel l-1 ta' Ġunju 2012 għandhom ikunu soġġetti għad-dispożizzjonijiet finanzjarji tar-Regolament (KEE) Nru 574/72. It-talbiet kollha għar-rimborż fir-rigward tal-Islanda, il-Liechtenstein u n-Norveġja fuq il-bażi tan-nefqa reali mniżżla fil-kontijiet tal-Istat Kreditur sal-31 ta' Mejju 2012 għandhom jitressqu quddiem il-korp ta' kollegament tal-Istat debitur mhux aktar tard mill-31 ta' Diċembru 2013. It-talbiet kollha għar-rimborż, fir-rigward tal-Islanda, il-Liechtenstein u n-Norveġja, fuq il-bażi tan-nefqa reali mniżżla fil-kontijiet tal-Istat kreditur wara l-31 ta' Mejju 2012 għandhom ikunu soġġetti għar-regoli l-ġodda tal-proċeduri b'konformità mad-dispożizzjonijiet tal-Artikoli 66 sa 68 tar-Regolament (KE) Nru 987/2009. L-ispejjeż medji għas-snin qabel l-2009, dis-sena inkluża, għandhom jiġu ppreżentati lill-Bord tal-Verifika sa mhux aktar tard mill-31 ta' Diċembru 2011. L-ispejjeż medji għas-sena 2010 għandhom jiġu ppreżentati lill-Bord tal-Verifika sa mhux aktar tard mill-31 ta' Diċembru 2012. It-talbiet kollha għar-rimborż fuq il-bażi tal-ammonti fissi ppubblikati wara t-30 ta' April 2010 għandhom ikunu soġġetti għar-regoli l-ġodda tal-proċeduri b'konformità mad-dispożizzjonijiet tal-Artikoli 66 sa 68 tar-Regolament (KE) Nru 987/2009. L-Artikolu 67(2) tar-Regolament (KE) Nru 987/2009 ma għandux jiġi applikat għal inventarji li jikkonċernaw is-snin ta' referenza ta' qabel id-dħul fis-seħħ tar-Regolament (KE) Nru 987/2009. L-ispejjeż medji fir-rigward tal-Isvizzera għas-snin qabel l-2011, dis-sena inkluża, għandhom jiġu ppreżentati lill-Bord tal-Verifika sa mhux aktar tard mill-31 ta' Diċembru 2013. L-ispejjeż medji għas-sena 2012 għandhom jiġu ppreżentati lill-Bord tal-Verifika sa mhux aktar tard mill-31 ta' Diċembru 2014. It-talbiet kollha għar-rimborż fir-rigward tal-Isvizzera fuq il-bażi tal-ammonti fissi ppubblikati wara l-31 ta' Marzu 2012 għandhom ikunu soġġetti għar-regoli l-ġodda tal-proċeduri b'konformità mad-dispożizzjonijiet tal-Artikoli 66 sa 68 tar-Regolament (KE) Nru 987/2009. L-Artikolu 67(2) tar-Regolament (KE) Nru 987/2009 ma għandux jiġi applikat għal inventarji li jikkonċernaw is-snin ta' referenza ta' qabel id-dħul fis-seħħ tar-Regolament (KE) Nru 987/2009. L-ispejjeż medji fir-rigward tal-Islanda, il-Liechtenstein u n-Norveġja għas-snin qabel l-2011, dis-sena inkluża, għandhom jiġu ppreżentati lill-Bord tal-Verifika sa mhux aktar tard mill-31 ta' Diċembru 2013. L-ispejjeż medji għas-sena 2012 għandhom jiġu ppreżentati lill-Bord tal-Verifika sa mhux aktar tard mill-31 ta' Diċembru 2014. It-talbiet kollha għar-rimborż fir-rigward tal-Islanda, il-Liechtenstein u n-Norveġja fuq il-bażi tal-ammonti fissi ppubblikati wara l-31 ta' Mejju 2012 għandhom ikunu soġġetti għar-regoli l-ġodda tal-proċeduri b'konformità mad-dispożizzjonijiet tal-Artikoli 66 sa 68 tar-Regolament (KE) Nru 987/2009. L-Artikolu 67(2) tar-Regolament (KE) Nru 987/2009 ma għandux jiġi applikat għal inventarji li jikkonċernaw is-snin ta' referenza ta' qabel id-dħul fis-seħħ tar-Regolament (KE) Nru 987/2009. It-talbiet mhux ikkontestati, fir-rigward tal-Istati Membri, għandhom jitħallsu mill-aktar fis possibbli, mhux aktar tard minn 12-il xahar mid-data tad-dħul fis-seħħ tad-Deċiżjoni. It-talbiet mhux ikkontestati, fir-rigward tal-Isvizzera, l-Islanda, il-Liechtenstein u n-Norveġja, għandhom jitħallsu mill-aktar fis possibbli, mhux aktar tard minn 24 xahar mid-data tad-dħul fis-seħħ tad-Deċiżjoni Il-kontestazzjonijiet għat-talbiet ikkonċernati, fir-rigward tal-Istati Membri, għandhom jaslu għand il-korp ta' kollegament tal-Istat Membru kreditur u mhux aktar tard minn 12-il xahar mid-data tad-dħul fis-seħħ ta' din id-Deċiżjoni. Il-kontestazzjonijiet li jaslu wara din id-data jistgħu jiġu rrifjutati. Il-kontestazzjonijiet għat-talbiet ikkonċernati, fir-rigward tal-Isvizzera, l-Islanda, il-Liechtenstein u n-Norveġja, għandhom jaslu għandu il-korp ta' kollegament tal-Istat kreditur mhux aktar tard minn 24 xahar mid-data tad-dħul fis-seħħ ta' din id-Deċiżjoni. Il-kontestazzjonijiet li jaslu wara din id-data jistgħu jiġu rrifjutati. It-tweġibiet għall-kontestazzjonijiet, fir-rigward tal-Istati Membri, għandhom jaslu għand il-korp ta' kollegament tal-Istat Membru debitur fi żmien 12-il xahar minn tmiem ix-xahar li matulu tkun waslet il-kontestazzjoni u mhux aktar tard minn 24 xahar mid-data tad-dħul fis-seħħ ta' din id-Deċiżjoni. Il-korp ta' kollegament tal-Istat Membru kreditur għandu jwieġeb u jissottometti evidenza meħtieġa fil-kontestazzjoni. It-tweġibiet għall-kontestazzjonijiet, fir-rigward tal-Isvizzera, l-Islanda, il-Liechtenstein u n-Norveġja, għandhom jaslu għand il-korp ta' kollegament tal-Istat debitur fi żmien 12-il xahar minn tmiem ix-xahar li matulu tkun waslet il-kontestazzjoni u mhux aktar tard minn 36 xahar mid-data tad-dħul fis-seħħ ta' din id-Deċiżjoni. Il-korp ta' kollegament tal-Istat kreditur għandu jwieġeb u jissottometti evidenza meħtieġa fil-kontestazzjoni. Is-saldu finali u l-ħlas tat-talbiet ikkontestati, fir-rigward tal-Istati Membri, għandhom isiru sa mhux aktar tard minn 24 xahar mid-data tad-dħul fis-seħħ tad-Deċiżjoni Is-saldu finali u l-ħlas tat-talbiet ikkontestati, fir-rigward tal-Isvizzera, l-Islanda, il-Liechtenstein u n-Norveġja, għandhom isiru sa mhux aktar tard minn 36 xahar mid-data tad-dħul fis-seħħ tad-Deċiżjoni. Fin-nuqqas ta' tweġiba sa dawn id-dati, il-kontestazzjoni titqies li ġiet aċċettata. It-tweġibiet li jaslu għand il-korp ta' kollegament tal-Istat debitur wara din id-data jistgħu jiġu rrifjutati. It-talbiet li s-saldu tagħhom ma jkunx sar fil-perjodi stipulati hawn fuq u li għalihom ma tkunx intużat il-proċedura kif stabbilit skont l-Artikolu 67(7) tar- Regolament (KE) Nru 987/2009 minn waħda mill-partijiet fi żmien sitt xhur mill-iskadenza għall-ħlas, għandhom jitqiesu li ma għadhomx validi Il-korpi ta' kollegament tal-Istati jistgħu jaqblu bilateralment fuq soluzzjoni ġenerali dwar is-saldu finali tat-talbiet, mingħajr ma jikkunsidraw kull każ individwali. Meta jiġu applikati l-arranġamenti tranżitorji, il-prinċipju ewlieni għandu jkun kooperazzjoni tajba bejn l-istituzzjonijiet, il-prattiċità u l-flessibilità. Din id-Deċiżjoni tissostitwixxi d-Deċiżjoni Nru S7 tat-22 ta' Diċembru 2009. IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI, Wara li kkunsidrat l-ewwel u t-tieni subparagrafu tal-Artikolu 95(1) tar-Regolament (KE) Nru 987/2009, dwar il-perjodu tranżitorju, li jiddikjaraw li kull Stat Membru jista' jibbenefika minn perjodu tranżitorju għall-iskambju ta' dejta permezz ta' mezzi elettroniċi u li dawn il-perjodi tranżitorji ma għandhomx jaqbżu l-24 xahar mid-data tad-dħul fis-seħħ tar-Regolament ta' implimentazzjoni, Wara li kkunsidrat it-tielet subparagrafu tal-Artikolu 95(1) tar-Regolament (KE) Nru 987/2009, li skontu l-Kummissjoni Amministrattiva tista' taqbel dwar kull estensjoni xierqa ta' dawn il-perjodi jekk it-twassil tal-infrastruttura ċentrali meħtieġa (Skambju Elettroniku tat-Tagħrif tas-Sigurtà Soċjali – EESSI) ikollu dewmien serju fir-rigward tad-dħul fis-seħħ tar-Regolament ta' implimentazzjoni. Filwaqt li taġixxi skont il-kundizzjonijiet stabbiliti fit-tieni subparagrafu tal-Artikolu 71(2) tar-Regolament (KE) Nru 883/2004, L-Artikolu 95 tar-Regolament (KE) Nru 987/2000 jistipula perjodu tranżitorju ta' 24 xahar mid-dħul fis-seħħ tiegħu sabiex jippermetti li l-Istati Membri jimplimentaw u jintegraw l-infrastruttura nazzjonali meħtieġa għall-iskambju ta' dejta permezz ta' mezzi elettroniċi. L-Artikolu 95 tar-Regolament (KE) Nru 987/2009 jagħti s-setgħa lill-Kummissjoni Amministrattiva biex taqbel fuq estensjoni tal-perjodu tranżitorju għall-Istati Membri jekk it-twassil tal-infrastruttura ċentrali jkollu dewmien serju. Abbażi ta' analiżi mill-Kummissjoni Ewropea, mill-Kumitat tat-Tmexxija tal-Proġett EESSI u mill-Bord Eżekuttiv EESSI, il-Kummissjoni Amministrattiva wettqet valutazzjoni ġenerali tas-sitwazzjoni tal-proġett, kemm fil-livell tal-UE kif ukoll fil-livell nazzjonali. Skont din il-valutazzjoni, jidher li hemm il-ħtieġa ta' estensjoni tal-perjodu trażitorju sabiex tiġi żgurata l-implimentazzjoni effettiva tas-sistema EESSI, filwaqt li jitqies il-progress tal-preparazzjonijiet kemm fil-livell tal-UE kif ukoll dak nazzjonali. Filwaqt li titqies il-kumplessità teknika tal-proġett, il-Kummissjoni Amministrattiva tqis li huwa xieraq li jiġi estiż il-perjodu tranżitorju b'mod flessibbli, sabiex għal sentejn l-Istati Membri jkunu jistgħu jimplimentaw u jintegraw l-infrastruttura nazzjonali meħtieġa mid-data meta ġie kkonfermat li s-sistema ċentrali EESSI hija addattata għall-iskop. Il-Kummissjoni Amministrattiva, filwaqt li tqis ir-rakkomandazzjonijiet tal-Kumitat tat-Tmexxija tal-proġett EESSI, tħeġġeġ lill-Kummissjoni Ewropea biex min-naħa takkumpanja l-perjodu ta' żmien li jkopri l-iżvilupp u l-ittestjar tas-sistema ċentrali EESSI u li jwassal sabiex din tkun lesta għall-produzzjoni b'ippjanar u data tat-tmiem konkreti, li jiżguraw l-ogħla livell possibbli ta' preċiżjoni, u min-naħa oħra li żżomm lill-Istati Membri infurmati dwar din id-data proġettata permezz tal-kanali ta' komunikazzjoni normali. Madankollu, il-Kummissjoni Amministrattiva tħeġġeġ lill-Istati Membri biex jibdew l-iskambju tad-dejta elettronika mill-aktar fis possibbli, mingħajr dewmien, sabiex il-perjodu tal-iskambju parallel elettroniku u tal-karti jiġi limitat kemm jista' jkun, skont l-istadji intermedji importanti li għandhom jiġu definiti mill-Kummissjoni Amministrattiva, abbażi ta' proposta mill-Kumitat Eżekuttiv EESSI. Il-Kummissjoni Amministrattiva tinnota r-rwol tal-Bord Eżekuttiv u l-mandat tiegħu biex jipprovdi tmexxija u direzzjoni għall-Programm EESSI. Skont l-Artikolu 95(1) tar-Regolament (KE) Nru 987/2009, il-Kummissjoni Amministrattiva tista' tirrevedi din id-deċiżjoni abbażi tal-ippjanar u l-analiżi ġenerali tal-Kumitat Eżekuttiv EESSI. IDDEĊIDIET KIF ĠEJ: Il-perjodu tranżitorju, imsemmi fl-Artikolu 95(1) tar-Regolament (KE) Nru 987/2009 għall-iskambju sħiħ tad-dejta permezz ta' mezzi elettroniċi mill-Istati Membri se jiġi estiż u d-data finali tal-perjodu trażitorju se tiġi stabbilita abbażi tal-algoritmu li ġej: sentejn mid-data meta s-sistema ċentrali EESSI se tiġi żviluppata, ittestjata u titressaq għall-produzzjoni, kif ukoll tkun lesta biex l-Istati Membri jibdew l-integrazzjoni fis-sistema ċentrali. Il-Kummissjoni Ewropea għandha tinforma lill-Istati Membri dwar id-data proġettata għat-twassil tas-sistema ċentrali EESSI billi tipprovdi aġġornamenti regolari dwar l-istatus tal-proġett fil-laqgħat tal-Kummissjoni Amministrattiva. Is-sistema ċentrali EESSI titressaq għall-produzzjoni meta l-komponenti kollha tagħha jiġu żviluppati, ittestjati u approvati bħala adattati għall-iskop mill-Kummissjoni Ewropea wara li ssir konsultazzjoni mal-Bord Eżekuttiv. Fl-ewwel laqgħa tal-Kummissjoni Amministrattiva wara d-Deċiżjoni tal-Kummissjoni Ewropea kif iddefinita fil-paragrafu 3, id-Deċiżjoni se tiġi ppreżentata lill-Kummissjoni Amministrattiva sabiex tiġi approvata. Il-perjodu ta' sentejn kif iddefinit fil-paragrafu 1, li jippermetti li l-Istati Membri jintegraw fis-sistema ċentrali EESSI, se jibda fid-data meta d-Deċiżjoni tal-Kummissjoni Amministrattiva tikkonferma li s-sistema ċentrali EESSI hija adattata għall-iskop. Din id-Deċiżjoni tieħu post id-Deċiżjoni Nru E3 tad-19 ta' Ottubru 2011. Il-leġiżlazzjoni nazzjonali Litwana ma tistabbilixxix l-obbligu li wieħed irid ikun fil-pussess jew iġorr il-karti u dokumenti tiegħu f'kull ħin. Madankollu, skont il-Liġi dwar l-Istatus Legali tal-Istranġieri (Artikolu 3(4)), meta mitlub biex jagħmlu hekk minn uffiċjal tal-pulizija jew xi uffiċjali oħra tal-infurzar tal-liġi, iċ-ċittadini barranin għandhom jippreżentaw dokument ta' identifikazzjoni personali (dokument tal-ivvjaġġar, permess ta' residenza jew simili), kif ukoll dokumenti oħra li jispeċifikaw l-għan u l-kundizzjonijiet tal-preżenza tagħhom fir-Repubblika tal-Litwanja u li jagħtu prova tal-legalità taż-żjara tagħhom hemmhekk. Barra minn hekk, il-Liġi dwar il-Fruntieri Nazzjonali u l-Protezzjoni Tagħhom (Artikolu 17(5)) u atti leġiżlattivi oħra jistabbilixxu li persuni li m'għandhomx dokumenti ta' identifikazzjoni personali huma pprojbiti milli jidħlu f'żoni soġġetti għar-regolamenti tal-fruntieri. Din il-projbizzjoni ma tapplikax għal żoni soġġetti għal regolamenti tal-fruntieri li jinsabu fil-fruntieri interni, ħlief fejn il-kontrolli tal-fruntieri interni reġgħu tpoggew temporanjament. Persuni li għandhom 16-il sena u aktar li huma ċittadini tar-Repubblika tal-Litwanja jew Stat Membru ieħor tal-Unjoni Ewropea jew li jgawdu d-dritt ta' moviment liberu fi ħdan l-Unjoni huma pprojbiti milli jidħlu f'żoni tal-fruntiera mingħajr dokument ta' identifikazzjoni personali. Persuni li għandhom inqas minn 16-il sena li huma ċittadini tar-Repubblika tal-Litwanja jew Stat Membru ieħor tal-Unjoni Ewropea jew li jgawdu d-dritt ta' moviment liberu fi ħdan l-Unjoni huma pprojbiti milli jidħlu f'żoni tal-fruntiera mingħajr ċertifikat tat-twelid, jew dokument tal-ivvjaġġar tat-tfal jew dokument ta' identifikazzjoni personali ieħor. Persuni oħra huma pprojbiti milli jidħlu f'żoni tal-fruntiera mingħajr passaport validu ta' pajjiż terz-ieħor jew dokument tal-ivvjaġġar ekwivalenti, passaport stranġier jew identifikazzjoni personali oħra li tagħti prova tal-legalità taż-żjara tagħhom fir-Repubblika tal- Litwanja. Persuni jistgħu jidħlu fiż-żoni tal-fruntiera nazzjonali mgħassa biss meta fil-pussess ta' permess għal żmien fiss għal użu ta' darba biss jew permess permanenti maħruġ mis-servizz tal-Gwardja tal-Fruntiera tal-Istat, flimkien mad-dokumenti msemmija hawn fuq. Dawn il-permessi mhumiex meħtieġa fil-każ ta' persuni li jaqsmu l-fruntiera nazzjonali u li jidħlu f'żona tal-fruntiera nazzjonali mgħassa bl-art, bil-baħar jew bl-ajru skont il-proċeduri stabbiliti fil-liġijiet u leġiżlazzjoni oħra tar-Repubblika tal-Litwanja. Barra mill-pubblikazzjoni fil-Ġurnal Uffiċjali, huwa disponibbli aġġornament ta' kull xahar fuq il-websajt tad-Direttorat-Ġenerali għall-Affarijiet Interni. Skont il-Liġi tal-Immigrazzjoni sabiex ikun jista' jidħol u joqgħod fir-Repubblika tal-Latvja barrani għandu jipprova li huwa jew hija għandhom il-mezzi neċessarji tal-għajxien. L-ammont meħtieġ ma jkunx inqas minn 14 € għal kull jum taż-żjara. Jekk meħtieġ, il-barrani għandu juri li hu jew hija għandhom riżorsi finanzjarji suffiċjenti biex iħallsu l-akkomodazzjoni ppjanata u/jew, jekk ikunu qed jivvjaġġaw b'vettura privata, riżorsi finanzjarji biżżejjed biex jixtru l-fjuwil meħtieġ għall-vjaġġ.
Extracted from C_152_2014.html